LAUSUNTO OIKEUSMINISTERIÖN TYÖRYHMÄN MIETINNÖSTÄ (2007:12) KÄRÄJÄ-OIKEUSVERKOSTON KEHITTÄMINEN
 
KHALL    § 6   	Oikeusministeriö asetti 16.2.2007 työryhmän kehittämään käräjäoikeusverkostoa. Tavoitteena on ollut muodostaa nykyistä suurempia käräjäoikeuksia, koska suuremmassa yksikössä on mahdollisuus nykyistä paremmin kehittää toiminnan laatua joka parantaa kansalaisten oikeusturvaa. Lisäksi on tavoiteltu tuottavuuden ja tehokkuuden kasvua. Toisaalta sähköinen asiointi ja lainsäädännön muutokset ovat vähentäneet henkilökohtaisen asioinnin tarvetta käräjä-oikeuksissa. Erityisesti kiinteistöjen kirjaamis-asioiden siirto käräjäoikeuksilta maanmittauslaitokselle vähentää asiointitarvetta.

Työryhmä ehdottaa, että käräjäoikeuksia on tulevaisuudessa 25 (nykyisin 54). Näillä olisi 5 sivukansliaa ja 30 istuntopaikkaa. 21:llä käräjäoikeudella olisi asukaspohja vähintään 100 000 asukasta ja tuomareita vähintään 10. Neljässä nämä tavoitteet eivät toteudu. Henkilöstömäärä vähenee kokonaisuudessaan 94 henkilöllä ja henkilöstökustannukset noin 3,3 miljoonalla eurolla. Lisäkustannuksia tulee lisätilan tarpeista n. 3,6 miljoonaa euroa vuodessa.

Työryhmä esittää Keski-Suomen maakuntaan yhtä käräjäoikeutta, joka olisi Jyväskylän käräjäoikeus. Jämsän ja Äänekosken käräjäoikeudet olisivat siirtymäkauden aikana sivukanslioita ja siirtymäkauden jälkeen istuntopaikkoja. Nykyiset Saarijärven ja Viitasaaren istuntopaikat lakkautettaisiin. Järjestely edellyttää tilojen saamista samasta talosta Jyväskylästä. Siirtymäkausi kestää Äänekoskella niin kauan kuin saadaan sopivat tilat Jyväskylästä ja Jämsässä vuoteen 2015, jolloin vuokrasopimus loppuu.

Oikeusministeriö pyytää lausuntoa mietinnöstä 31.1.2008 mennessä. 

Ehdotus	Jämsänkosken kaupunginhallitus toteaa lausuntonaan oikeusministeriön työryhmän mietinnöstä 2007:12, Käräjäoikeusverkoston kehittäminen seuraavaa:

			1. Työryhmälle asetetut tavoitteet käräjä-
			   oikeuksien laadun parantamisesta ovat
			   kannatettavia ja parantavat toteutues-
			   saan kansalaisten oikeusturvaa. Tavoit-
			   teiden toteuttaminen vaatii erikois-
			   tumisen lisäksi myös muuta laadun
			   parantamiseen tähtäävää panostusta,
			   erityisesti osaamiseen. Käräjäoikeuk-
			   sien käsittelemissä hallintoa sisältä-
			   vissä rikosasioissa olisi mahdollistet-
			   tava hallinto-oikeuksien asiantuntemuk-
			   sen käyttö.

			2. Uudistuksen toteutuessa Jämsän ja Jäm-
			   sänkosken kaupungit ovat yksi Jämsän
			   kaupunki. Uuden Jämsän kannalta on tär-
			   keää, että istuntopaikka säilyy kaupun-
			   gissa. Tämä sekä oikeusaputoimiston
			   sijainti kaupungissa mahdollistavat
			   sen, että kaupunkilaisten palvelutaso
			   ei ratkaisevasti huonone matkojen pi-
			   dentymisen takia. Käräjäoikeuksien kes-
			   kittäminen maakuntien pääkaupunkeihin
			   sisältää ennen muuta matkojen pitenemi-
			   sestä johtuvan palvelutason heikkenemi-
			   sen riskin. Tämän takia uudistuksen
			   tavoitteiden toteutumista muilla tavoin
			   kuin keskittämällä tulisi ennen sen
			   toimeenpanoa harkita.

		Päätös	Ehdotus hyväksyttiin.

Pöytäkirjan otteen oikeaksi todistaa
			Jämsänkoskella 17.1.2008

			Leena Ruhanen
			hallintosihteeri